Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisrael õigustab raportis rahvusvahelise õiguse raames
oma viimast operatsiooni Gazas Palestiina islamirühmituste vastu.
Peaminister Netanyahu süüdistas suurriike järeleandmistes Iraanile,
et tuumalepingut võimaldada.
Iraani president Rouhani kordas,
et Islamivabariik ei luba
IAEA tuumainspektsioone sõjaväeobjektidel.
Pärast Prantsuse mobiiltelefonihiiu Orange tegevjuhi Richard'i avaldust,
kus ta avaldas valmidust lõpetada firma tegevus Iisraelis,
kui leping seda lubaks,
kohtus ta nädalavahetusel peaminister Netanyahuga
viimase Jeruusalemma residentsis, et nö õhku puhastada.
Pole saladus,
et teie eelmise nädala avaldusi nähti rünnakuna Iisraeli vastu
ja teie visiit on võimalus asja selgitada.
Iisrael on ainus Lähis-Ida riik, mis tagab kõik kodanikuõigused.
See on ainus Lähis-Ida riik, kus seadus kaitseb kõiki võrdselt.
Taotleme siirast ja turvalist rahu oma Palestiina naabritega,
kuid see on võimalik üksnes poolte otsestel, eeltingimusteta kõnelustel.
Seda ei saavutata boikottide ega boikotiähvardustega.
Richard ütles Netanyahule, et kahetses oma avaldust,
mida tema sõnul tõlgendati vääriti,
nagu toetaks ta boikotti juudiriigi vastu.
Tänan teid kutse eest, härra peaminister.
On au teiega täna kohtuda. See annab võimaluse selgitada
nende avalduste järel tekkinud segadust.
Kahetsen seda vasturääkivust ja tahan täiesti selgeks teha,
et Orange pole firmana iial toetanud
ega toeta kunagi mingit boikotti Iisraeli vastu.
Tegeleme äriga, tegeleme sidega, tegeleme inimeste ühendamisega,
mitte boikottides osalemisega.
Orange'i tegevjuht märkis,
et firma jätkab otsustavalt tegevust Iisraelis
ja juudiriiki investeerimist.
Iisrael on suurepärane koht digitaaltööstuses osalemiseks.
Loomulikult soovime seda tõhustada ja jätkata investeeringuid.
Iisrael avaldas raporti, kus väidetakse
et mullusuvine sõjategevus Gazas,
kus Iisrael võitles Palestiina islamirühmituste vastu,
oli rahvusvahelise õiguse kohaselt õigustatud.
Raportiga taheti ennetada ÜRO sõjakuritegude uurimuse leide,
mida peaminister Netanyahu ajaraiskamiseks nimetas.
Pärast tihenenud raketisadu koos liitlastega Gazat kontrolliva
ja Iisraeli hävitamist nõudva islamirühmituse Hamas poolt
alustas Iisrael kaks kuud kestnud rünnakut,
mis lõppes Egiptuse vahendatud relvarahuga.
Gaza sõjas hukkus ca 2100 palestiinlast ja 73 iisraellast.
Kõik, kes soovivad teada tõde, lugegu seda raportit.
Las nad loevad ka kõrgemate ohvitseride raportit.
Kõik, kes tahavad jätkata alusetut Iisraeli süüdistamist,
raisaku oma aega ÜRO komisjoni raporti lugemisele.
Jätkame oma sõdurite kaitsmist nagu nemad kaitsevad meid.
ÜRO Inimõiguste Nõukogu juurdlus
Iisraeli ja Hamasi võimalike sõjakuritegude kohta
peaks avaldama oma leiud juunis.
Märtsikuine tähtaeg lükati edasi, et uusi tõendeid uurida.
Iisraeli väitel tehti kõik, et vältida inimohvreid tsiviilelanike seas,
Iisraeli kriitikute väitel aga kasutati liigset jõudu
ja tegutseti karistamatult.
Iisrael keeldus ÜRO nõukoguga ametlikust koostööst,
süüdistades neid poolehoius palestiinlastele.
Nõukogu endine peauurija William Schabas lahkus veebruaris
seoses varem PLO-le tehtud konsulteerimistööga.
Hamas aga lükkas Iisraeli raporti tagasi.
Iisraeli raport, kus okupatsioonivõim
püüab end puhastada sõjakuritegude sooritamisest Gazas,
on katse kontrollida rahvusvahelise avalikkuse arvamust
ja ennetada Rahvusvahelise Inimõiguste Nõukogu raportit
sõjakuritegude kohta Gazas.
Iisraeli raport on väärtusetu,
kuna Iisraeli sõjakuriteod on ilmsed ja sooritati otseülekandes.
Eraalgatuslik Euroopa huvigrupp Iisraeli Sõprade Algatus
avaldas mitmeid erinevate riikide erusõjaväelaste hinnanguid,
kes kaitsesid Iisraeli tegevust Gaza sõja ajal.
Tuumakõnelustest Iraaniga -
Peaminister Netanyahu süüdistas suurriike järeleandmistes Iraanile,
et Teherani tuumaprogrammi piirav leping 30. juuni tähtajaks teoks saaks,
isegi kui Iraan tõrgub ÜRO inspektsioonide vastu.
Peaminister Netanyahu väitel
ei keelusta valmiv leping Iraani võimalust tuumarelva arendada
ja leevendab hoopis sanktsioone,
mis aitab rahastada Iraani regionaalseid käepikendusi.
Meie kahetsuseks tunnistavad raportid suurriikidest,
et vaatamata Iraani põikpäisusele, kiirendatakse järeleandmisi.
Valmiv leping on algusest peale halb näinud.
See muutub iga päevaga halvemaks.
Veel pole hilja mõistusele tulla, see halb leping edasi lükata
ja paremat nõuda.
Netanyahu eriesindaja Iraani kõneluste alal,
energiaminister Steinitz ütles, et näib nagu P5+1
(USA, Venemaa, Hiina, Prantsusmaa, Inglismaa ja Saksamaa)
oleks valmis sallima Iraani vastuseisu
tõhusamatele, etteteatamata ÜRO tuumainspektsioonidele
ja nõuet jätkata tuumakütust tootvate uraanitsentrifuugide
uurimis- ja arendustööd.
Õhutan suurriike,
seoses Rouhani ja Iraani keeldumisega nädalavahetusel
allkirjastada lepingut, mis ei sisalda artiklit
koheste, tundide ja päevadega kehtestatavate reeglite kohta
kahtlaste objektide suhtes.
Tuumaläbirääkijad on osaliselt ummikus selle suhtes,
kui palju põhjalikumat juurdepääsu
peaks IAEA inspektorid Iraani rajatistele saama.
USA ja Prantsuse diplomaadid õhutavad Iraani
jäiku meetmeid aktsepteerima,
sh lubama inspektoreid sõjaväeobjektidele
ja inspektsioone vaid 2-tunnise etteteatamisega,
mida tahetakse kaasata protokolli.
IAEA-l on olnud pikalt regulaarne,
kuid piiratud juurdepääs Iraani tuumaobjektidele,
kuid Teheran on keeldunud laskma tuumavalvureid armeerajatistesse,
väites, et salajane julgeolekuinfo võib jõuda Lääne luureagentuurideni.
Iraani president Rouhani kordas nädalavahetusel,
et Islamivabariik ei luba IAEAd sõjaväeobjektidele,
kuna see ohustab Iraani riigisaladusi.
Samuti hoiatas ta,
et tuumaleppe sõlmimine võib edasi lükkuda,
kui Lääs uusi asju tõstatab.
Kui teine pool jääb kehtestatud raamide juurde
ega too mängu uusi teemasid,
usun, et tuumaküsimus saab lahendatud
ja võime jõuda kokkuleppeni.
Aga kui nad tingimused äärmuseni venitavad,
võivad kõnelused kauem aega võtta.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri